શહેરના પોશ વિસ્તારમાં ચાલતા ગેરકાયદે હુક્કાબાર અને કોલ સેન્ટરને નવા આવેલા કડક પોલીસ કમિશનરે બંધ કરાવવા આદેશ આપતાં હાલમાં મોટા ભાગનાં કોલ સેન્ટર અને હુક્કાબાર બંધ થઇ ગયાં છે. નવા સાહેબના આવ્યા પહેલાં સાહેબોની રહેમ નજર હેઠળ લાખોના હપ્તા આપીને ગેરકાયદે હુક્કાબાર અને કોલ સેન્ટર ધમધમતાં હતાં, પણ હવે નવા કડક સાહેબે બધું બંધ કરાવી દેતાં કેટલાક અધિકારીઓના પેટમાં તેલ રેડાયું છે અને તેઓના હપ્તા બંધ થતાં કમાણી થતી હતી તે ઓછી થઇ ગઇ હોવાનું ચર્ચાઇ રહ્યું છે.